CELEX: 62009CO0217
Language: fi
Date: 2010-12-17 00:00:00
Title: Yhteisöjen tuomioistuimen määräys (seitsemäs jaosto) 17 päivänä joulukuuta 2010. # Maurizio Polisseni vastaan Azienda Sanitaria Locale nº 14 VCO ja Antonio Giuliano. # Ennakkoratkaisupyyntö: Tribunale amministrativo regionale per il Piemonte - Italia. # Työjärjestyksen 104 artiklan 3 kohdan ensimmäinen alakohta - SEUT 49 artikla - Sijoittautumisvapaus - Kansanterveys - Apteekit - Läheisyys - Väestön lääkehuolto - Apteekkilupa - Apteekkien alueellinen jakauma - Väestötiheyttä koskevaan kriteeriin perustuvien rajoitusten käyttöönotto - Apteekkien välinen vähimmäisetäisyys. # Asia C-217/09.

Unionin tuomioistuimen määräys (seitsemäs jaosto) 17.12.2010 – Polisseni vastaan Azienda Sanitaria Locale n° 14 VCO ja Giuliano
      (asia C‑217/09)
      Työjärjestyksen 104 artiklan 3 kohdan ensimmäinen alakohta – SEUT 49 artikla – Sijoittautumisvapaus – Kansanterveys – Apteekit – Läheisyys – Väestön lääkehuolto – Apteekkilupa – Apteekkien alueellinen jakauma – Väestötiheyttä koskevaan kriteeriin perustuvien rajoitusten käyttöönotto – Apteekkien välinen vähimmäisetäisyys
      Sijoittautumisvapaus – Rajoitukset – Kansallinen säännöstö, jonka mukaan apteekkien avaamiseen ja siirtämiseen määrätyllä alueella on saatava hallinnollinen ennakkolupa
         (SEUT 49 artikla) (ks. 33 ja 34 kohta sekä määräysosan 1 ja 2 kohta)
      
      Aihe 
      
         
               Ennakkoratkaisupyyntö – Tribunale Amministrativo Regionale del Piemonte – EY 43, EY 152 ja EY 153 artiklan tulkinta – Uusien
                  apteekkien avaaminen – Kansallinen säännöstö, jonka mukaan apteekin toimipaikan siirtämiseen tarvittavan luvan myöntäminen
                  edellyttää tiettyä vähimmäisetäisyyttä apteekkien välillä
               
            Ratkaisu 
      
         
                  1)
               
               
                  
               
               
                  	SEUT 49 artiklaa on tulkittava siten, että sen kanssa ristiriidassa ei lähtökohtaisesti ole sellainen pääasiassa kyseessä
                     olevan kaltainen kansallinen säännöstö, jossa apteekkien sijoittamista rajoitetaan siten, että
                  
               
            –        kullakin lääkehuollon alueella voidaan lähtökohtaisesti perustaa vain yksi apteekki 4 500:aa tai 5 000:ta asukasta kohti ja
         
      
      –        uuden apteekin ja jo olemassa olevien apteekkien välillä on oltava vähimmäisetäisyys, joka on pääsääntöisesti 200 metriä.
         
      
      
         
                  2)
               
               
                  
               
               
                  	SEUT 49 artiklan kanssa ristiriidassa on kuitenkin tällainen kansallinen säännöstö siltä osin kuin 4 000:n tai 5 000:n asukkaan
                     tai 200 metrin pääsäännöt ovat kullakin sellaisella maantieteellisellä alueella, jolla on väestöä koskevia erityispiirteitä,
                     esteenä sille, että perustetaan riittävä määrä apteekkeja, joilla voidaan taata asianmukainen apteekkipalvelu, minkä tarkastaminen
                     on kansallisen tuomioistuimen tehtävänä.